# **cid:image001.png@01D61958.4130EC30Llywodraeth Cynulliad Cymru | The Welsh Assembly Governmentquite good pavs logo**

**Cronfa Arloesi Cymorth i Ofalwyr** – **Rownd 2**

**Canllawiau i Ymgeiswyr**

**Nodiadau Esboniadol**

Sefydlwyd y Gronfa Arloesi Cymorth i Ofalwyr gyda chyllid gan y Gronfa Gofal Integredig, gan roi cyfle i sefydliadau trydydd sector gael mynediad at gyllid i dreialu gweithgareddau a gwasanaethau newydd i gefnogi gofalwyr.

Mae'r **Gronfa Arloesi Cymorth i Ofalwyr** yn cynnig cyfle i sefydliadau'r trydydd sector wneud cais am gyllid er mwyn rhedeg prosiect ar gyfer grwpiau Gofalwyr ar draws siroedd gorllewin Cymru, sef Sir Benfro, Sir Gaerfyrddin a Cheredigion. Gweinyddir y gronfa hon gan Gymdeithas Gwasanaethau Gwirfoddol Sir Benfro (PAVS), mewn cydweithrediad â Chymdeithas Gwasanaethau Gwirfoddol Sir Gâr (CAVS) a Chymdeithas Mudiadau Gwirfoddol Ceredigion (CAVO).

Trefnir Cronfa Arloesi Cymorth i Ofalwyr gan Grŵp Datblygu Gofalwyr Gorllewin Cymru, sy'n rhan o Bartneriaeth Gofal Gorllewin Cymru, sef gweithgor amlasiantaeth sy'n dwyn ynghyd gynrychiolwyr o Gynghorau Sir, Cynghorau Gwirfoddol Sirol ledled gorllewin Cymru a Bwrdd Iechyd Hywel Dda.

Bydd y Gronfa **Arloesi Cymorth i Ofalwyr** yn darparu **hyd at 100% o** **gostau refeniw** **hyd at** £5,000 ar gyfer prosiectau mewn un ardal yn y sir a £15,000 ar gyfer prosiectau rhanbarthol. Anogir rhywfaint o gyllid cyfatebol. Gall hyd at 20% o gyfanswm y cais ariannol fod am eitemau cyfalaf, lle y mae ymgeiswyr yn dangos cyswllt clir gyda’r cais am refeniw.

Mae'n rhaid i bob cais am gymorth gynnig gwerth am arian a dangos manteision clir ac uniongyrchol i Ofalwyr di-dâl. Bwriad cyllid y Gronfa Gofal Integredig yw cefnogi'r gwaith o ddatblygu a phrofi modelau arloesol newydd o gymorth i Ofalwyr, ac nid ategu pwysau sydd eisoes yn bodoli o ran gweithgarwch neu gyllideb ar gyfer gwasanaethau craidd.

Rhaid ymrwymo’r holl wariant erbyn 31 Mawrth 2022 a bodloni'r gofynion adrodd erbyn canol mis Ebrill 2022.

**Cefnogir gweithgarwch o dan un neu fwy o'r themâu canlynol:**

**Themâu'r Gronfa**

* **Helpu i fyw yn ogystal â gofalu**

Mae'n rhaid i Ofalwyr gael seibiannau rhesymol o'u rôl ofalu er mwyn eu bod yn gallu parhau i ofalu a chael bywyd y tu hwnt i ofalu.

* **Darparu gwybodaeth, cyngor a chymorth**

Sicrhau bod mynediad at wybodaeth, cyngor, cymorth a hyfforddiant yn bodloni gofynion lleol gan gynnwys cyngor ynghylch budd-daliadau, a gwybodaeth am dai a llety ac am drafnidiaeth.

* **Canfod a chydnabod gofalwyr**

Mae'r angen i wella'r gydnabyddiaeth y caiff gofalwyr o'u rôl a sicrhau eu bod yn gallu cael gafael ar y cymorth angenrheidiol yn hanfodol i lwyddiant o ran sicrhau gwell canlyniadau i ofalwyr.

* **Cefnogi cynhwysiant digidol a mynediad at wasanaethau digidol i ofalwyr**

Datblygu gwasanaethau a gweithgareddau digidol arloesol i ofalwyr a rhoi cefnogaeth i ofalwyr ddefnyddio technoleg ddigidol a chynnig gweithgareddau'n ddigidol

* **Gwella iechyd corfforol a llesiant meddyliol gofalwyr**

Dod o hyd i ffyrdd o helpu gofalwyr i gadw eu hunain yn egnïol, yn heini ac yn iach, yn ogystal â gallu ymdopi â gofynion eu rôl ofalu.

***Gofynnir i'r holl ymgeiswyr egluro'r ffordd y mae eu prosiect yn rhoi ystyriaeth i gyfyngiadau COVID presennol neu gyfyngiadau COVID posibl yn y dyfodol.***

**Themâu'r gronfa:**

* **Helpu i fyw yn ogystal â gofalu**

Mae'n rhaid i Ofalwyr gael seibiannau rhesymol o'u rôl ofalu er mwyn eu bod yn gallu parhau i ofalu a chael bywyd y tu hwnt i ofalu.

* **Darparu gwybodaeth, cyngor a chymorth**

Sicrhau bod mynediad at wybodaeth, cyngor, cymorth a hyfforddiant yn bodloni gofynion lleol gan gynnwys cyngor ynghylch budd-daliadau, a gwybodaeth am dai a llety ac am drafnidiaeth.

* **Canfod a chydnabod gofalwyr**

Mae'r angen i wella'r gydnabyddiaeth y caiff gofalwyr o'u rôl a sicrhau eu bod yn gallu cael gafael ar y cymorth angenrheidiol yn hanfodol i lwyddiant o ran sicrhau gwell canlyniadau i ofalwyr.

**Pwy all wneud cais?**

Mae'r gronfa'n agored i grwpiau gwirfoddol cyfansoddiadol a chymunedol a mentrau cymdeithasol sydd â strwythurau llywodraethu sefydledig.

Anogir ceisiadau yn arbennig gan grwpiau gofalwyr sy'n cefnogi unigolion sy'n agored i niwed gan gynnwys (ond nid yw'n gyfyngedig i'r canlynol):

* Pobl hŷn
* Pobl sydd ag anableddau dysgu
* Pobl sy'n byw gyda dementia
* Gofalwyr di-dâl/gofalwyr ifanc
* Pobl sydd ag anableddau corfforol
* Pobl sydd â phroblemau iechyd meddwl
* Plant a phobl ifanc

Os cafodd eich sefydliad chi gyllid yn ystod 2020/21 trwy’r gronfa hon, o ystyried amgylchiadau arbennig pandemig Covid-19, ystyrir ceisiadau i barhau’r gweithgarwch hwn. Sylwer yr anogir elfennau arloesol i ddatblygu’r prosiect sy’n bodoli eisoes, ac asesir pob ymgeisydd trwy gyfrwng yr un broses gystadleuol.

**Beth y gellir gwario'r grant arno?**

Mae'r cyllid ar gyfer costau refeniw sy'n gysylltiedig â datblygu a darparu gweithgareddau a gwasanaethau arloesol sy'n bodloni themâu'r cyllid.

Mae eitemau o wariant yn cynnwys y canlynol (ond heb fod yn gyfyngedig iddynt):

* Arbenigedd arbenigol i greu deunyddiau/gweithgareddau ar-lein newydd
* Gwella sgiliau staff, gofalwyr, gwirfoddolwyr, buddiolwyr ac aelodau
* Marchnata a hyrwyddo
* Sesiynau cymorth gan gyfoedion
* Cyfleoedd i gael seibiant
* Hamdden a gweithgareddau cymdeithasol
* Gwasanaethau i wella iechyd a llesiant gofalwyr

Mae costau anghymwys yn cynnwys y canlynol (ond heb fod yn gyfyngedig iddynt):

* Costau parhaus o ran cynnal gweithgareddau neu wasanaethau sy'n bodoli eisoes
* Costau ôl-weithredol yr aethpwyd iddynt ac a dalwyd cyn cael y grant
* Prosiectau na ellir eu cyflawni erbyn 31 Mawrth 2022

Nid yw'r rhestrau hyn yn rhagnodol a bwriedir iddynt gael eu defnyddio fel canllaw yn unig.

Ni ddyfernir grantiau fel cyfraniad cyffredinol i brosiect mwy o faint oni bai y gellir cysylltu'r cyllid yn uniongyrchol ag elfen ar wahân o'r gwasanaeth cyffredinol.

Sicrhewch eich bod yn darparu costau mor gywir â phosibl, a'ch bod wedi cael dyfynbrisiau (am gostau dros £500) lle bo modd, ac os yw'n berthnasol, er mwyn dangos sut rydych wedi sicrhau gwerth da am arian.

**Cyfnod y cyllid grant**

Caiff y ceisiadau eu hasesu a'r canlyniadau eu cyfleu i grwpiau erbyn canol mis Rhagfyr.

Mae'r cyllid ar gyfer prosiectau sy'n gweithredu tan 31 Mawrth 2022.

Mae'n rhaid gwario'r holl gyllid erbyn **31 Mawrth 2022.**

**Y Broses Ymgeisio**

Cwblhewch ffurflen gais, sydd ar gael drwy e-bost ([development@pavs.org.uk](mailto:development@pavs.org.uk)) neu ffoniwch 01437 769422 i gael copi caled. Mae ffurflenni cais ar gael yn Gymraeg a chroesawir ceisiadau yn Gymraeg.

Mae'n rhaid cyflwyno ceisiadau a dogfennau ategol mewn neges e-bost i [development@pavs.org.uk](file:///C:\Users\mmcclymont\AppData\Local\Microsoft\Windows\INetCache\Content.Outlook\G1Y6Z1VQ\development@pavs.org.uk) neu eu hanfon yn y post at:

Cymdeithas Gwasanaethau Gwirfoddol Sir Benfro, 36/38 Y Stryd Fawr, Hwlffordd, Sir Benfro, SA61 2DA – nodwch **Cronfa Arloesi Gofalwyr (CSIF)** yn glir ar yr amlen.

Rhaid cyflwyno'r ceisiadau erbyn dyddiad cau y grant: **Dydd Gwener 30 Ebrill 2021 a dydd Gwener 25 Mehefin 2021.**

Rhaid cyflwyno’r holl ddogfennau ategol cyn y gellir prosesu'r ceisiadau.

Asesir y ceisiadau gan banel amlasiantaeth a bydd yr ymgeiswyr yn cael gwybod am benderfyniad y panel mewn neges e-bost neu dros y ffôn cyn pen 3 wythnos o’r dyddiad cau er mwyn ymgeisio.

**Mae'n rhaid i grwpiau sy'n gwneud cais am grant:**

* Fod o fudd amlwg i ofalwyr yn Sir Benfro, Ceredigion neu Sir Gaerfyrddin neu'n rhanbarthol ar draws y siroedd hyn
* Bod yn grŵp gwirfoddol neu gymunedol neu'n fenter gymdeithasol sydd wedi'i sefydlu'n ffurfiol ac sy'n hunanlywodraethu, yn dosbarthu'n ddi-elw ac sydd er budd y cyhoedd neu'r gymuned.
* Anfon eu dogfen lywodraethu (Cyfansoddiad, Memorandwm ac Erthyglau Cymdeithasu neu Weithred Ymddiriedolaeth) gyda'r cais am grant
* Sefydlu cyfrif banc yn enw'r sefydliad gydag o leiaf ddau lofnodwr penodol nad ydynt yn perthyn.

**Monitro a Gwerthuso**

Bydd disgwyl i ymgeiswyr llwyddiannus gwblhau dogfennau monitro diwedd prosiect o fewn pythefnos i ddyddiad gorffen y prosiect.

Bydd yn ofynnol i ymgeiswyr llwyddiannus gydnabod ffynhonnell y cyllid mewn unrhyw ddeunyddiau cyhoeddusrwydd.

**Cymorth Pellach**

Os oes gennych unrhyw ymholiadau am y gronfa neu os hoffech gael cymorth â chais posibl, cysylltwch â'ch Cyngor Gwirfoddol Cymunedol lleol.

* **Cymdeithas Gwasanaethau Gwirfoddol Sir Benfro (PAVS)**

**Cyfeiriad e-bost:** [development@pavs.org.uk](mailto:development@pavs.org.uk)

* **Cymdeithas Gwasanaethau Gwirfoddol Sir Gaerfyrddin (CAVS)**

**Cyfeiriad e-bost:** [Jackie.Dorrian@cavs.org.uk](mailto:Jackie.Dorrian@cavs.org.uk)

* **Cymdeithas Mudiadau Gwirfoddol Ceredigion (CAVO)**

**Cyfeiriad e-bost:** [gen@cavo.org.uk](mailto:gen@cavo.org.uk)